Ανάπτυξη βλαστικών επιθηλιακών κυττάρων του κερατοειδούς πάνω σε παρασκεύασμα περιφακίου του κρυσταλλοειδούς φακού:
Creators: name: Μουργελά, Αννα Βασιλείου
Publisher: name: Aristotle University of Thessaloniki
Year: 2009
Subjects: Βλαστικά κύτταρα κερατοειδούς
Πρόσθιο περιφάκιο
Κυτταροκαλλιέργεια κερατοειδούς
Ανεπάρκεια βλαστικών κυττάρων κερατοειδούς
Limbal stem cells
Anterior capsule
Limbal stem cell culture
Limbal stem cell dificiency

description: Τίτλος: Ανάπτυξη βλαστικών επιθηλιακών κυττάρων του κερατοειδούς πάνω σε παρασκεύασμα περιφακίου του κρυσταλλοειδούς φακού. Σκοπός: Η ex vivo καλλιέργεια και ανάπτυξη ενηλίκων βλαστικών επιθηλιακών κυττάρων του κερατοειδούς έχει επιτευχθεί πάνω σε διάφορα υποστρώματα, τόσο βιολογικά όσο και συνθετικά. Σκοπός της παρούσας εργασίας είναι η αξιολόγηση των καλλιεργειών βλαστικών επιθηλιακών κυττάρων του κερατοειδούς πάνω σε παρασκευάσματα προσθίου περιφακίου του κρυσταλλοειδούς φακού. Υλικό-Μέθοδοι: Τέσσερα ιστοτεμάχια ΣΚΟ και έξι πρόσθια περιφάκια ελήφθησαν από ασθενείς κατά τη διάρκεια της χειρουργικής αφαίρεσης πτερυγίου και καταρράκτη, αντίστοιχα. Οι ιστοί μεταφέρθηκαν άμεσα σε τρυβλία καλλιέργειας και τα βλαστικά επιθηλιακά κύτταρα του ΣΚΟ καλλιεργήθηκαν για 14 ημέρες, πάνω σε περιφάκια. Χρησιμοποιήθηκε τόσο το σύστημα καλλιέργειας διαλύματος κυττάρων, όσο και το σύστημα καλλιέργειας ιστοτεμαχίου, με ειδικό καλλιεργητικό υλικό. Στο τέλος της περιόδου καλλιέργειας αξιολογήθηκε η ανάπτυξη και η μορφολογία των κυττάρων με τη χρήση οπτικού μικροσκοπίου και ηλεκτρονικού μικροσκοπίου σάρωσης. Αποτελέσματα: Σε όλες τις καλλιέργειες, μετά την πάροδο 14 ημερών τα κύτταρα σχημάτισαν ένα συνεχές, μερικώς πολύστοιβο στρώμα κυττάρων που κάλυπτε τη μεγαλύτερη επιφάνεια του περιφακίου. Τα κύτταρα παρουσίασαν τυπικό επιθηλιακό φαινοτυπικό χαρακτήρα, ως προς την μορφολογία και τη σύνδεση με τα παρακείμενα κύτταρα. Συμπεράσμα: Η ταχεία ανάπτυξη των βλαστικών επιθηλιακών κυττάρων του κερατοειδούς πάνω στο περιφάκιο, το καθιστά ένα εναλλακτικό βιολογικό υπόστρωμα για την καλλιέργεια και μεταφορά των κυττάρων αυτών.
description: Title: Anterior lens capsule as an alternative, biologic scaffold for ex-vivo expansion of limbal stem cells.Purpose: Limbal stem cells have been successfully cultured on various types of substrates, both biologic and synthetic. The purpose of this study is to evaluate the culture characteristics of limbal stem cells cultivated on anterior lens capsule specimens. Methods: Four limbal biopsies and six anterior lens capsules were obtained from patients during pterygium and cataract surgery, respectively. Tissues were transferred to culture plates. Limbal stem cells were cultured for 14 days on the lens capsule with the use of certain cultivating media, with both cell-suspension and explant culture technique. At the end of the cultivating period, the outgrowth and morphology of the cells were evaluated by using optical and scanning electron microscope. Results: Limbal epithelial stem cells formed a continuous, partly stratified cell sheet, following 14-days cultivation. At sites, where the anterior capsule specimens were relatively small, the epithelial sheet covered the substrate to full extent. The cells revealed typical epithelial features in regard to morphology and intercellular bonding. Conclusions: The outgrowth of a continuous cell layer suggests the potential use of lens capsule specimens as an alternative biologic substrate for the cultivation and ex-vivo expansion of limbal epithelial stem cells.